kardosdrur/scandi-wiki huggingface dataset:
Athelas Sinfonietta

Athelas Sinfonietta eller Athelas Sinfonietta Copenhagen er et dansk kammerensemble med fokus på ny kompositionsmusik baseret i København.

Ensemblet er oprettet i 1990 og består i øjeblikket af ca. 14 musikere. Det et såkaldt basisensemble, der opererer under en rammeaftale med Statens Kunstfond, og derved kan opnå tilsagn om tilskud gennem en 4-årig periode. Til gengæld må ensemblet levere en detaljeret plan for sin virksomhed.

I overensstemmelse med rammeaftalen søger Athelas at præsentere projekter med den ny kompositionsmusik fra det 20. århundrede, ny musik fra dette århundrede og endelig ønsker man at præsentere den ny musik i specielle projekter for børn og unge, altsammen tit som samarbejdsprojekter med andre ensembler, teatre, festivaler, dansekompagnier m.m. i ind- og udland. Gennem sin levetid har ensemblet angiveligt opført over 600 musikværker af forskellig længde, heraf mange uropførelser, men det spiller også musik komponeret for 30-40 år siden.

Gruppen var statsensemble fra 1999-2002.

I regnskabet for 2015 ses, at driften finansieres af staten og Københavns Kommune med ca. 44%, forskellige private fonde med ca. 34% og af ensemblets egenindtægter med ca. 22%.

Kilder m.m. 
 
 Athelas Sinfonietta Copenhagen  på Pladeselskabet Dacapos hjemmeside
 

Basisensembler
Musikgrupper fra Danmark
Musikgrupper fra 1990
Marie Louise af Hessen-Kassel

Marie Louise af Hessen-Kassel (også kendt som moster Marie; , ; født i Kassel 1688, død i Leeuwarden 1765) var Nederlandenes (egentlig Frisland's) regent 1711-1731 og 1759-1765 som formynder for sønnen Vilhelm IV af Oranien og sønnesønnen Vilhelm V af Oranien, samt regent i IJsselstein 1731-1751. Hun var søster til Sverige's konge Frederik 1..

Hun var datter af landgreve Karl 1. af Hessen-Kassel og Maria Amalia af Kurland; gift i Kassel 26. april 1709 med prins Johan Vilhelm Frisco af Nassau-Diez, Oranje og Frisland-Groningen. 

Ægteskabet blev arrangeret af hendes kommende svigermoder Henriette Amalia af Anhalt-Dessau, eftersom hendes fader var Nederlandenes pålidelige allierede i koalitionen mod Frankrig. Ved ægtefællens død i 1711, to år efter vielsen, blev hun af stænderne udpeget til formynder og regent for sin nyfødte søn i stedet for sin svigermor. Som regent sanerede hun økonomien ved at mindske omkostningerne ved hoffet, effektivisere vedligeholdelse af byggerier og sælge en del løsøre på auktion. I 1731 blev sønnen erklæret myndig, og han forlenede hende med baroniet IJsselstein efter, at hun trådte tilbage som regent. Hun arrangerede 1734 sønnens ægteskab.

I IJsselstein gav hun diskret støtte til den pietistiske greve Zinzendorf og hans tilhængere herrnhuterne. Efter, at sønnen var død i 1751, blev hendes svigerdatter Anne af Storbritannien (1709-1759) regent for hendes umyndige sønnesøn Vilhelm.

Da også svigerdatteren døde i 1759, blev Marie Louise endnu en gang udset til regent. Hun forvaltede regeringsansvaret sammen med hertugen af Braunschweig-Wolffenbuttel. Dette førte til konflikter med hendes sønnedatter Caroline af Oranien, som ville have del i styret. År 1765 forsøgte oppositionen at overtale sønnesønnen til at afsætte Braunschweig, men forslaget blev trukket tilbage, da Marie Louise opfattede det som et mistillidsvotum mod hende.

Marie Louise var populær i Nederlandene og beskrives som enkel og charmerende og en handlingskraftig politiker.

Eksterne henvisninger 
 Maria Louise van Hessen-Kassel (1688-1765) på Digitaal Vrouwenlexicon van Nederland 

Nederlandenes historie
Huset Hessen-Kassel
Personer fra Kassel
Udenværk

Et udenværk er en del af et befæstninganlæg, der ligger udenfor det primære befæstningsanlæg, typisk udenfor bastioner og voldgrav. Udenværker så som raveliner, lynetter, redaner og kaponiere som beskyttelse af bastioner og befæstninger mod direkte angreb blev udviklet i 1600-tallet. Senere betød de stadigt flere krigshandlinger og de belejredes øgede ressourcer, at udviklingen blev forstærket, så udenværkerne blev endnu mere omfattende for at bremse angribernes fremmarch. Hvis udenværkerne blev erobret af en fjende, betød deres manglende beskyttelse bag til desuden, at de kunne beskydes direkte fra den primære del af befæstningen.

Noter 

Fæstningsanlæg
Mönkebude

Mönkebude er en by og kommune i det nordøstlige Tyskland, beliggende i Amt Am Stettiner Haff under Landkreis Vorpommern-Greifswald nær den tysk-polske grænse. Landkreis Vorpommern-Greifswald ligger i delstaten Mecklenburg-Vorpommern.

Geografi 
Mönkebude er beliggende ved den sydvestlige bred af Stettiner Haffs i det beskyttede landskab t Haffküste, seks kilometer fra Ueckermünde. Syd og vest for kommunen ligger det store skovområde Ueckermünder Heide, og kommunen ligger i Naturpark Am Stettiner Haff. Landsbyen er anlagt hesteskoformet omkring havnen. Siden 1990'erne er indbyggertallet steget med næsten 10 %.

Nabokommuner er Grambin, Leopoldshagen, Lübs og Ueckermünde.

Eksterne kilder og henvisninger 

 Byens side på amtets websted
 Statistik 
 Websted for Naturpark Am Stettiner Haff

Byer i Mecklenburg-Vorpommern
Kommuner i Mecklenburg-Vorpommern
Amt Am Stettiner Haff
Byer i Kreis Vorpommern-Greifswald
Århus Sinfonietta

Århus Sinfonietta er et kammerensemble der er specialiseret i at spille ny kompositionsmusik. 

Det blev grundlagt i 1990 af en gruppe musikere fra Aarhus Symfoniorkester og Det Jyske Ensemble i samarbejde med komponisten Hans Abrahamsen. Århus Sinfonietta har 17 faste medlemmer og dækker alle instrumentgrupperne i et symfoniorkester. Ensemblets medlemmer er ansat i Aarhus Symfoniorkester, Aalborg Symfoniorkester, Odense Symfoniorkester, Ensemble MidtVest samt ved Det Jyske Musikkonservatorium. I øjeblikket (2017) er Niels Marthinsen konstitueret som kunstnerisk leder af ensemblet.

Repertoire
Århus Sinfoniettas repertoire består  af både værker for stort ensemble, kammermusik og værker for soloinstrumenter. Hovedrepertoiret er den nye danske musik, meget ofte uropførelser og bestillingsværker af danske komponister, bl.a. Per Nørgård, Karl Aage Rasmussen, Niels Rosing-Schow, Bent Sørensen, Simon Steen-Andersen, Thomas Agerfeldt Olesen, Bent Lorentzen, Ole Buck og Peter Bruun.

Århus Sinfonietta har arbejdet med mange dirigenter og solister – blandt andet Elgar Howarth, Michel Tabachnik, Christian Lindberg, Rolf Hind, Tamás Vetö, Thomas Søndergård, Giordano Bellincampi og Morten Frank Larsen, og ensemblet har et langt og tæt samarbejde med dirigenten Søren K. Hansen.

CD-indspilninger
Århus Sinfoniettas har indspillet værker af Poul Ruders, Per Nørgård, Bent Lorentzen, Pelle Gudmundsen-Holmgreen, Mogens Christensen, Svend Nielsen, Tage Nielsen, Thomas Agerfeldt Olesen, Hans-Henrik Nordstrøm, György Ligeti, Anton Webern, Edgard Varèse, Toru Takemitsu, Witold Lutosławski og Harrison Birtwistle.

Kilde m.m
Teksten bygger på oplysninger fra ensemblets eget netsted 
Liste over CD-indspilninger 

Kammerensembler fra Danmark
Sinfonietta
Musikgrupper fra 1990
Vogelsang-Warsin

Vogelsang-Warsin er to byer og en kommune i det nordøstlige Tyskland, beliggende i Amt Am Stettiner Haff under Landkreis Vorpommern-Greifswald. Landkreis Vorpommern-Greifswald ligger i delstaten Mecklenburg-Vorpommern ved den tysk-polske grænse.

Geografi 

Dobbeltkommunen er beeliggende ved den nordlige del af det store skovområde Ueckermünder Heide og er en del af Naturpark Am Stettiner Haff. Vestbredden af Neuwarper See ved grænsen til Polen er kun fire kilometer fra Vogelsang-Warsin. Warsin, den mindste af de to bydele, ligger knap en kilometer nordøst for Vogelsang ved den tagrørsbevoksede sydbred af Stettiner Haff. Nærmeste by er Ueckermünde syv kilometer mod vest.

Eksterne kilder og henvisninger 

 Byens side på amtets websted
 Statistik 
 Websted for Naturpark Am Stettiner Haff

Byer i Mecklenburg-Vorpommern
Kommuner i Mecklenburg-Vorpommern
Amt Am Stettiner Haff
Byer i Kreis Vorpommern-Greifswald
Ring 3 Vest (Odense)

Ring 3 Vest ofte benævnt ◯ 3 er en planlagt fire sporet ringvej, der skal gå vest om Odense. 

Vejen er ca. 7,5 km lang og skal gå fra Fynske Motorvej (E20) i syd og til Bogensevej i nord i det vestlige Odense. 
Undervejs krydser den Middelfartvej (sekundærrute 161) Rugårdsvej (sekundærrute 303), som begge har forbindelse til centrum. Ringvejen ender til sidst i Bogensevej (sekundærrute 311) ved Næsbyhoved-Broby. 

Vejen skal være med til at lede den tunge trafik fra Fynske Motorvej og vest om Odense, uden om de mindre byveje som vil blive aflastet for trafik.

Referencer 

Gader i Odense
Ringveje i Danmark
Kasanka

Kasanka eller Qazansu (, ;  eller Qazansu) er en venstre biflod til Volga i Tatarstan i Rusland. Kasanka udspringer nær landsbyen Apajkina Gar i Arskij rajon og udmunder i Kujbysjevskojereservoiret i byen Kasan, nær Kasans kreml. Andre byer ved Kasanka er Arsk og den historiske İske Qazan.

Floden er 142 km lang. De største bifloder til Kasanka er Ija, Kismes, Sjimjakovka og Sula. Floden Bulak udmunder i Kasanka tæt på Kasans kreml. Middelvandføring er 0,880 m³/s. Floden har status som et "nationalt monument" i Tatarstan.

Under opførelsen af Kujbysjevskojereservoiret blev det nederste løb i Kasankadalen oversvømmet. Dele af flodlejet varede repræsentationer fra reservoiret af dæmningen, og nye flodbredder varede konstrueret.

Kasanka opdeler Kasan i to lige store dele. Der er seks broer over Kasanka i byen, den mest bemærkelsesværdige af dem er Мост Миллениум ().

Referencer

Eksterne henvisninger 

Bifloder til Volga
Floder i republikken Tatarstan
Marie Antoinette (flertydig)

Marie Antoinette er navnet på følgende personer:

 Marie-Antoinette (1755–1793) – østrigsk ærkehertuginde og dronning af Frankrig

Marie Antoinette kan også henvise til:
 Marie Antoinette (film fra 1922) – stumfilm instrueret af Rudolf Meinert (også: Marie Antoinette - Das Leben einer Königin)
 Marie Antoinette (film fra 1938) – film instrueret W.S. Van Dyke
 Marie Antoinette (film fra 2006) – film instrueret Sofia Coppola
 Marie Antoinette (musical) – musical fra 2006

 Andet
 Marie Antoinette (ur)
Red Ants Rychenberg Winterthur

Red Ants Rychenberg Winterthur er en schweizisk damefloorballklub, hvis førstehold spiller i den bedste schweiziske række.

Holdet blev stiftet i 2000 (tidligere var det en del af den større HC Rychenberg Winterthur).

Resultater

Damerafdelingen af HC Rychenberg Winterthur 
 SM: 1987, 1988, 1989, 1991, 1992, 1993, 1994, 1995, 1996, 1997, 1998, 1999, 2000
 Cup vindere: 1987, 1991, 1993, 1998, 1999, 2000
 Sølv i EuroFloorball Cup: 1994, 1998, 2000
 Bronze i EuroFloorball Cup: 1995, 1996, 1997

Som Red Ants Rychenberg Winterthur 
 SM: 2001, 2002, 2004, 2005, 2011
 Cup vindere: 2001, 2004, 2005, 2010, 2011, 2012
 EuroFloorball Cup vindere: 2005
 Sølv i EuroFloorball Cup: 2001, 2002, 2003
 Bronze i EuroFloorball Cup: 2006, 2010

Ekstern henvisning 
Klubben officielle hjemmeside

Floorballklubber i Schweiz
Winterthur
Etableret i 2000
Kujbysjevskojereservoiret

Kujbysjevskojereservoiret (, ; , , ofte omtalt som Zjiguljovskihavet) er et reservoir på den midterste del af Volga og Kama i Tjuvasjien, Marij El, Tatarstan, Samara oblast og Uljanovsk oblast i Rusland. Kujbysjevskojereservoiret har et overfladeareal på 6.450 km², et volumen på 58 milliarder kubikmeter og er det største reservoir i Europa samt det tredje største i verden efter overfladeareal. De største byer ved reservoiret er Kasan, Uljanovsk og Toljatti.

Reservoiret er skabt af dæmningen af Zjiguljovskaja vandkraftværk (tidligere, V.I. Lenin Volga vandkraftværk), der ligger mellem byerne Zjiguljovsk og Toljatti i Samara oblast. Reservoiret blev fyldt i 1955-1957.

Med fyldning af reservoiret i 1950'erne blev nogle landsbyer og byer oversvømmet af det stigende vand og blev genopbygget højere oppe. Oversvømmelserne omfattede blandt andet den gamle fæstningsby Stavropol ved Volga, der blev erstattet af Toljatti.

Billeder

Referencer

Eksterne henvisninger 

Reservoirer konstrueret i Sovjettiden
Etableret i 1955
Vandkraftværker i Rusland
Dæmninger i Rusland
Reservoirer på Volga
Republikken Tjuvasjien
Republikken Marij El
Republikken Tatarstans geografi
Samara oblasts geografi
Uljanovsk oblast
PK Chemicals

pK Chemicals er et dansk bioteknologisk firma, som producerer dextran, dextranderivater og produkter specielt fremstillet til deres kunder. Firmaet har eksisteret siden 1964 og startede med kun at have produktion i Køge. Sidenhen har pK Chemicals udvidet, så de nu også har produktion i Hårlev. 

Firmaet er i dag 100% ejet af pK Biotech ApS, som er et privatejet firma.

Referencer

Eksterne henvisninger 

Bioteknologivirksomheder i Danmark
Danske virksomheder etableret i 1964
Kemivirksomheder i Danmark
7-kabale

7-kabale eller Syvkabale (på engelsk ofte kaldet Klondike) er et kabalespil med 7 rækker.

7-kabalen er en byggekabalevariant. Målet er at samle alle kortene i de fire byggestabler, sorteret efter kulør og i den korrekte talrække.

7-kabale på computer 
Microsoft indbyggede 7-kabalen i Windows 3.0, hvilket gjorde spillet tilgængeligt på et stort antal computere. Med udbredelsen af internettet blev det efterhånden også populært at spille 7-kabale online via diverse hjemmesider.

Kilder 

Kortspil
Team NPV-Carl Ras Roskilde Junior

Team NPV-Carl Ras Roskilde Junior er et dansk cykelhold fra Roskilde.

Historie 
I 2005 besluttede Roskilde Cykle Ring at skabe et nyt junior cykelhold i Danmark, for at samle de største danske cykeltalenter på ét hold. Holdet udviklede sig til et af verdens bedste juniorhold, og har i tidens løb haft ryttere som: Jonas Poulsen, Mathias Krigbaum, Lasse Norman Hansen, Casper Folsach, Rasmus Quaade, Niklas Larsen, Casper Pedersen, Frederik Rodenberg Madsen, Jakob Egholm, Mikkel Bjerg & Julius Johansen tilknyttet holdet.

I sæsonen 2013 blev Jonas Poulsen og Mathias Kriegbaum verdensmester i parløb, Mads Pedersen vandt VM sølv i landevejsløb, Mathias Kriegbaum vandt VM sølv i enkeltstart og Casper Pedersen vandt VM bronze i omnium. Mads Pedersen sluttede som nr. 2 på junior-verdensranglisten og vandt blandt andet også Paris-Roubaix Juniors. Det blev til 5 UCI-sejre og ca. 60 sejre i alt i løbet af sæsonen.

I sæsonen 2014 blev Casper Pedersen verdensmester i omnium. Mikkel Honoré vandt sølv ved ungdoms OL i Kina. Jonas Gregaard blev dansk mester i landevejsløb. Teamet blev dansk mester i holdløb på både bane og landevej. Casper Pedersen blev dansk mester i parløb og det blev til 5 UCI sejre og 25 sejre i ind- og udland. Team Kel-berg Roskilde Junior vandt holdkonkurrencen i den danske junior cup og 2 ryttere fra teamet deltog i VM på landevej 2014.

I sæsonen 2015, blev det til 33 sejre vundet i Danmark, Irland, Tyskland, Belgien, Frankrig og Holland. Teamet er for sjette år i træk blevet dansk mester i 4000 meter holdforfølgelsesløb på bane og for femte år i træk blevet dansk mester i holdløb på landevej. Efter tre ud af fem afdelinger i den danske junior cup, lå holdet nummer 1 og 2 i den danske junior cup, hvor de også havde ungdomstrøjen og førte holdkonkurrencen.

I 2016 vandt Jakob Egholm junior-verdensmesterskabet i linjeløb og det blev til en sølvmedalje i enkeltstart for Mikkel Bjerg. Julius Johansen blev nr. 4 på enkeltstarten, som førsteårsjunior.

På banen har tidligere og nuværende ryttere skabt bemærkelsesværdige resultater, og alle seks ryttere ved OL i Rio 2016 var tidligere ryttere fra Roskilde: Lasse Normann, Casper Folsach, Rasmus Quaade, Niklas Larsen, Casper Pedersen og Frederik Rodenberg Madsen. Holdet vandt bronze medaljer i 4000 meter holdforfølgelse.

I januar 2017 blev teamet for ottende år i træk dansk mester i 4000 meter Holdforfølgelsesløb. Teamets andethold fik sølv.

Holdet er anset både nationalt og internationalt som et af verdens bedste junior hold.

Holdet

2023

2022

Sejre

2021

2020

2019

2018

Referencer

Eksterne henvisninger 
 
 

DCU Elite Team
Etableret i 2005
Sport i Roskilde
Taraji P. Henson

Taraji Penda Henson (født 11. september 1970) er en amerikansk skuespiller og forfatter. Hun studerede skuespil ved Howard University og begyndte sin Hollywood-karriere i gæsteroller i flere tv-shows, før hun fik sit gennembrud i Baby Boy (2001). Hun fik ros for at spille en prostitueret i Hustle & Flow (2005) og en enlig mor i David Finchers Benjamin Buttons forunderlige liv (2008); for sidstnævnte blev hun nomineret til en Oscar for bedste kvindelige birolle. I 2010 dukkede hun op i komedien Date Night og havde en hovedrolle i genindspilningen af The Karate Kid.

Filmografi 
 Hidden Figures (2016)

Kilder

Eksterne henvisninger 
 

Skuespillere fra Washington, D.C.
Oscar-nominerede skuespillere
Amerikanere i 1900-tallet
Amerikanere i 2000-tallet
Olaf Haahr

Olaf Haahr (født 28. oktober 1937 i Vejle) er en dansk forretningsmand, der er kendt for at have etableret  og have drevet firmaet i mange år.

Olaf Haahr kom som 16-årig i lære i Århus Kul Kompagni. Her viste han snart et talent for forretning, og i 1960 etablerede han Haahr Benzin. I dette firma indledte han import af olie fra Sovjetunionen, der ikke ville handle med de store multinationale olieselskaber, men gerne med en lille dansk virksomhed. Med billige indkøb fra den kant udvidede Haahr snart sin kæde af benzinstationer, der ofte kunne tilbyde billigere benzin end konkurrenterne.

I 2004 solgte han sine tankstationer til Statoil, men allerede få år efter etablerede han en ny kæde af ubemandede benzinstationer. Imidlertid var dette finansieret af EBH Bank, og da denne gik konkurs i 2008 under finanskrisen, blev Haahr hårdt ramt, ikke mindst fordi han som led i lånet hos banken havde købt en mængde aktier i banken. Han blev efterfølgende dømt for kursmanipulation. I 2015 solgte han de nu 43 ubemandede tankstationer, men kæmpede efterfølgende med økonomien. I maj 2016 gik han i betalingsstandsning, og i januar 2017 gik han personligt konkurs. Konkursen blev afsluttet i 2023.

Politisk karriere 
Haahr etablerede i 2001 en lokalliste i Vejle Kommune, Vejle-listen. Formålet med listen var at støtte den daværende borgmester, SF'eren Flemming Christensen. Listen fik stor succes, opnåede valg af tre kandidater, og Haahr kom, skønt en placering som nummer ni på listen, ind i byrådet. Vejle-listens succes sikrede Flemming Christensens genvalg som borgmester, og Olaf Haahr blev valgt til viceborgmester. Han sad i byrådet til 2005, hvor Vejle-listen ikke opnåede valg.

Privatliv 

I 1972 købte Haahr en stor liebhaverejendom i Bredballe, der er en bydel i den østlige udkant af Vejle; ejendommen havde tilhørt hans mormor og morfar og kostede 575.000 kr. i 1972 (ca. 3,75 mio. i 2016-DKK), hvilket på dette tidspunkt var det hidtil dyreste hus, der var handlet i Vejle. Olaf Haahr var i mange år inkarneret ungkarl, men i 1997 giftede han sig  og parret fik tre børn, men blev skilt efter otte års ægteskab.

I 2006 købte han Keldsnor Fyr på sydspidsen af Langeland for 6 mio. kr. I 2013 satte han det til salg for 10 mio. kr., dog uden at få det solgt, så året efter blev det atter sat til salg, denne gang for 7,5 mio. kr. I 2016 blev udbudsprisen sænket til 6 mio. kr.

I 2016 solgte han sit sommerhus i Thy for 7,5 mio. kr., for at kunne betale sine kreditorer. I november samme år satte han også sit hus i Bredballe til salg for 25 mio. kr.

Hans private interesser omfatter antikt legetøj og malerier fra kunstnersamarbejdet COBRA, som han har været kendt for at have store samlinger af. Navnlig legetøjssamlingen har været nævnt blandt de fineste i Europa.

Referencer 

Politikere fra Danmark
Personer fra Vejle
Erhvervsfolk fra Danmark
Personer i Kraks Blå Bog
Inkalilje

Inkalilje (Alstroemeria) er en slægt med rundt regnet 100 arter, som er udbredt i de tropiske områder af Mellem- og Sydamerika, Australien og New Zealand. Det er flerårige urter, som danner rodstængler eller knolde. Stænglerne er hårløse og bærer bladene spredtstillet. Bladene er hele med buede bladribber og hel rand. Blomsterne sidder enkeltvis eller i små stande fra bladhjørnerene eller i spidsen af skuddet. De er 3-tallige og symmetriske med én symmetriakse. Kronbladene er røde, lyserøde, hvide, gule eller orangerøde. Frugterne er kapsler eller bær med mange frø.

 Gul inkalilje (Alstroemeria aurea)
 Alstroemeria ligtu
 Papegøjeinkalilje (Alstroemeria psittacina)
 Brasiliansk inkalilje (Alstroemeria pulchella)

 

Inkalilje-familien
Mads Bech Sørensen

Mads Bech Sørensen (født 7. januar 1999 i Østbirk) er en dansk fodboldspiller, der spiller for FC Groningen. På leje fra Brentford.

Karriere 
Han spillede i Østbirk IF, indtil han var 12 år gammel, hvorefter han skiftede til AC Horsens.

AC Horsens 
Bech fik sin debut for AC Horsens den 3. maj 2016 i en alder af 16, da han startede ind og spillede de første 75 minutter, inden han blev udskiftet med Malthe Boesen i 1-1-kampen mod HB Køge i 1. division. Han blev samtidig den yngste debutant for AC Horsens nogensinde (den blev derefter stukket af Jeppe Kjær ). Han spillede seks kampe i 2014-15-sæsonen.

Bech skrev under på en ny toårig aftale den 9. juni 2015, som igen den 28. maj 2016 blev forlænget med tre år.

Brentford 
Den 31. juli 2017 blev det offentliggjort, at Bech skiftede til Brentfords B-hold i Championship på en fireårig aftale for en ukendt transfersum.

Referencer

Eksterne henvisninger 

 Mads Bech Sørensen  på AC Horsens' hjemmeside

Fodboldspillere fra Danmark
Fodboldspillere fra Østbirk IF
Fodboldspillere fra AC Horsens
Fodboldspillere fra Brentford F.C.
Mikkel Jespersen

Mikkel Jespersen (født 11. juni 1991) er en dansk fodboldspiller, der spiller for Skive IK

Karriere

Skive IK 
Jespersen skiftede til Skive IK i januar 2011. Han scorede i alt 25 mål i 127 kampe for klubben, inden han forlod den i 2015.

AC Horsens 
Den 29. juni 2015 blev det offentliggjort, Mikkel Jespersen skiftede til AC Horsens, hvor han skrev under på en kontrakt gældende frem til 30. juni 2016. Denne aftale blev den 31. maj 2016 forlænget med et år.

Viborg FF 
Den 28. juli 2017 blev det offentliggjort at Mikkel Jespersen skiftede til Viborg FF.

Senere karriere  
Han skiftede i sommeren 2018 til Skive IK. I begyndelsen af juli 2019 blev han ansat til hjælpe den tidligere AC Horsens-træner Bo Henriksen med at scoute danske divisionsspillere. Han blev i juli 2019 videre rekrutteringsansvarlig for AC Horsens og individuel træner for superligaholdet, samtidig med at han spilede for Skive IK.

Referencer

Eksterne henvisninger 
 

Fodboldspillere fra Danmark
Fodboldspillere fra Skive IK
Fodboldspillere fra AC Horsens
Fodboldspillere fra Viborg FF
Mathias Kristensen (fodboldspiller, født 1997)

Mathias Kristensen (født 21. marts 1997) er en dansk fodboldspiller, der spiller for Hobro IK.

Karriere 
Han forlængede den 9. november 2015 sin kontrakt med Esbjerg fB med to år gældende frem til 30. juni 2018.

Han fik sin debut i Superligaen den 6. maj 2016, da han blev skiftet ind i det 80. minut i stedet for Kevin Mensah i 2-0-nederlaget ude til SønderjyskE. 

Han forlængede atter den 14. september 2017 sin kontrakt med Esbjerg fB med fire år gældende frem til 30. juni 2021.

Referencer

Eksterne henvisninger 
 

Fodboldspillere fra Danmark
Fodboldspillere fra Esbjerg fB